Saya mau tau Hukum Faraday dari Persamaan Maxwell. Jelaskan dalam bahasa melayu

Hukum aruhan Faraday mengikut versi Maxwell-Faraday menggambarkan bagaimana medan magnet yang berubah-ubah mengikut masa menghasilkan medan elektrik. Medan elektrik yang diaruhkan secara dinamik ini mempunyai garis medan tertutup yang sama sifat dengan medan magnet, melainkan ia bertindih oleh medan elektrik statik (yang diaruhkan cas). Aspek aruhan elektromagnet ini merupakan prinsip pengendalian banyak penjana elektrik: contohnya, magnet bar berputar menghasilkan medan magnet yang berubah-ubah, seterusnya menghasilkan satu medan elektrik di dawai yang berdekatan.

Hukum Ampère dengan penambahan Maxwell

Hukum Ampère dengan penambahan Maxwell menyatakan bahawa medan magnet boleh dijanakan melalui dua cara: arus elektrik ("hukum Ampère" yang asal) dan perubahan medan elektrik ("penambahan Maxwell").

Penambahan Maxwell di samping hukum Ampère adalah penting: ia menjadikan set persamaan ini konsisten dari segi matematiknya untuk medan bukan statik, tanpa mengubah hukum-hukum Ampere dan Gauss untuk medan statik. Walau bagaimanapun, aspek ini meramalkan bahawa medan magnet yang berubah-ubah akan mengaruh medan elektrik dan begitulah sebaliknya. Oleh itu, persamaan-persamaan ini membenarkan "gelombang elektromagnet" kendiri bergerak melalui ruang kosong.

Kelajuan dikira untuk gelombang elektromagnetik yang dapat diramalkan berdasarkan eksperimen cas dan arus, seterusnya menepati kelajuan cahaya, di mana cahaya sendiri merupakan salah satu bentuk sinaran elektromagnetik (seperti Sinar-X, gelombang radio dan sebagainya). Maxwell mendapat pemahaman hubungan antara gelombang elektromagnetik dan cahaya pada tahun 1861 yang kemudiannya menyatukan teori keelektromagnetan dan optik.